Dňa 11. januára 2017 vymenoval rektor Trenčianskej univerzity doc. Ing. Jozef Habánik, PhD. v súlade s § 10. ods. 10 Zákona č. 131/2002 Z. z. o vysokých školách a po schválení v Akademickom senáte Trenčianskej univerzity Alexandra Dubčeka v Trenčíne do funkcie prorektorov s účinnosťou od 16. 01. 2017. Do funkcie prorektora pre výchovu a vzdelávanie bola vymenovaná doc. Ing. Marta Kianicová, PhD., prorektorom pre stratégiu a rozvoj bude doc. Ing. Peter Lipták, CSc. a prof. Ing. Dušan Galusek, DrSc. bol vymenovaný do funkcie prorektora pre vedu, výskum a medzinárodné vzťahy.
Prorektorom zaželal rektor našej univerzity Jozef Habánik veľa úspechov pri plnení úloh vyplývajúcich z ich funkcie.
V dňoch 29. novembra až 1. decembra 2016 sa konal medzinárodný veľtrh vzdelávania PRO EDUCO v Košiciach. Ten sa primárne zameriava na ponuku vzdelávania a uplatnenia sa absolventov na trhu práce. Návštevníci majú jedinečnú možnosť nájsť pod jednou strechou vyše 80 inštitúcií poskytujúcich služby v oblasti vzdelávania a kariéry a prostredníctvom priamej komunikácie získať potrebné informácie od kompetentných osôb.
Počas troch dní sa na veľtrhu predstavila aj naša Trenčianska univerzita Alexandra Dubčeka v Trenčíne. Reprezentanti z radov študentov našich fakúlt zodpovedali množstvo otázok uchádzačom o štúdium na Trenčianskej univerzite. Zaujímali ich najmä možnosti štúdia, podmienky prijatia, vybavenosť učební a laboratórií, možnosť študovať priamo v praxi, tiež...
Rektor Trenčianskej univerzity Alexandra Dubčeka v Trenčíne doc. Ing. Jozef Habánik, PhD. spolu s riaditeľom Fakultnej nemocnice v Trenčíne MUDr. Stanislavom Pastvom vymenoval v piatok 2. decembra do funkcií nových prednostov kliník. Udialo sa tak na základe Zmluvy o praktickej výučbe študentov jednej z fakúlt Trenčianskej univerzity Alexandra Dubčeka a to konkrétne Fakulty zdravotníctva.
Šiestim klinikám boli v súlade so zákonom, štatútom univerzity a zriaďovacou listinou Fakultnej nemocnice taktiež vydané štatúty. Tie vymedzujú základné zameranie, činnosti a úlohy a ustanovujú vzťah k Fakulte zdravotníctva a univerzite.
Novým povereným prednostom Chirurgickej kliniky FN Trenčín a zároveň prednostom Kliniky úrazovej chirurgie bude MUDr. Jaroslav Ridoško, PhD., MBA....
Cez víkend sa v Uhrovci konali oslavy 95. výročia narodenia Alexandra Dubčeka, významnej osobnosti moderných dejín Slovenska a európskej politiky. Spomienkové podujatie sa konalo pod záštitou predsedu vlády a slovenského predsedníctva v Rade Európskej únie.
Na organizácii sa podieľali okrem samotnej obce Uhrovec aj Trenčiansky samosprávny kraj, Matica Slovenská a Trenčianske múzeum. Naša univerzita, Ústav politických vied SAV, Nezisková organizácia Ľudovíta Štúra, a Spoločnosť Alexandra Dubčeka, pri tejto príležitosti pripravili dva bloky odborných seminárov. Odznelo množstvo zaujímavých prednášok a prítomní hostia si mali možnosť pozrieť unikátne filmové dokumenty. Rektor Trenčianskej univerzity, ktorá nesie meno Alexandra Dubčeka už od roku 2002, Jozef Habánik...
Na tlačovej konferencii predstavil minister školstva, vedy, výskumu a športu SR Peter Plavčan úspechy slovenských výskumníkov
Minister školstva Peter Plavčan predstavil úspechy slovenských výskumníkov, ktoré dosiahli vo výzve Teaming rámcového programu EÚ pre podporu výskumu a inovácií Horizont 2020. V celkovom hodnotení z približne 150 uchádzačov sa medzi trinásť najlepších dostali projekty Trenčianskej univerzity Alexandra Dubčeka v Trenčíne, Slovenskej akadémie vied a Národného lesníckeho centra vo Zvolene. O ich úspechu rozhodla vysoká úroveň a excelentnosť.
Do prvej desiatky sa dostal vedecký tím z Trenčianskej univerzity Alexandra Dubčeka v Trenčíne s projektom vybudovania Výskumného centra pre funkčné a povrchovo upravované sklá s názvom FunGlass. Vďaka nemu získal zo strany Európskej komisie aj financovanie vo forme grantu vo výške 15 miliónov eur.
Viac informácii nájdete na:
Na Trenčianskej univerzite sa uskutočnilo menovanie nových prednostov kliník
Rektor Trenčianskej univerzity Alexandra Dubčeka v Trenčíne doc. Ing. Jozef Habánik, PhD. spolu s riaditeľom Fakultnej nemocnice v Trenčíne MUDr. Stanislavom Pastvom vymenoval v piatok 2. decembra do funkcií nových prednostov kliník. Udialo sa tak na základe Zmluvy o praktickej výučbe študentov jednej z fakúlt Trenčianskej univerzity Alexandra Dubčeka a to konkrétne Fakulty zdravotníctva.
Šiestim klinikám boli v súlade so zákonom, štatútom univerzity a zriaďovacou listinou Fakultnej nemocnice taktiež vydané štatúty. Tie vymedzujú základné zameranie, činnosti a úlohy a ustanovujú vzťah k Fakulte zdravotníctva a univerzite.
Novým povereným prednostom Chirurgickej kliniky FN Trenčín a zároveň prednostom Kliniky úrazovej chirurgie bude MUDr. Jaroslav Ridoško, PhD., MBA. MUDr. Marek Káčerik, PhD. bol menovaný do funkcie prednostu Očnej kliniky, prednostom Gynekologicko-pôrodníckej kliniky sa stal MUDr. Peter Kaščák, PhD. Prednostom Kliniky pediatrie a neonatológie bude MUDr. Pavol Šimurka, PhD. a MUDr. Branislav Moťovský, PhD. bol menovaný do funkcie prednostu Psychiatrickej kliniky.
Ako uviedol rektor Trenčianskej univerzity Jozef Habánik akákoľvek spolupráca vyžaduje čas, dozrievanie, materiálne i ľudské zdroje, no predovšetkým dobrú vôľu a ochotu všetkých zúčastnených strán. Preto aj našej univerzite záleží na tom, aby spolupráca s Fakultnou nemocnicou Trenčín, ktorá je jedným z najdôležitejších partnerov v oblasti vzdelávania v nelekárskych zdravotníckych disciplínach, bola prospešná v oblasti vzdelávania i výskumu. Záleží nám na dôslednej a citlivej sieti spolupráce s klinikami, jej prednostami, v ktorých kompetencii je práve výskum a vzdelávanie, samozrejme v spolupráci s primármi, ako vedúcimi zamestnancami fakultnej nemocnice.
Riaditeľ Fakultnej nemocnice v Trenčíne Stanislav Pastva pri menovaní prednostov kliník zdôraznil, že obe inštitúcie by mohli existovať aj samostatne, avšak vzdelávaním v oblasti nelekárskych zdravotníckych disciplín zasahuje univerzita aj do oblasti zdravotníctva a naopak, nemocnica sa v prípade výučbovej bázy pre univerzitu stáva partnerom, čo vyjadruje aj názov "Fakultná".
Jednotlivé kliniky, ako súčasti Fakultnej nemocnice v Trenčíne, sú výučbovou základňou Fakulty zdravotníctva. Ich úlohou je poskytovanie komplexnej starostlivosti vo svojom zameraní. Súčasne sa však podieľajú na pedagogickej a vedecko-výskumnej činnosti univerzity, aby jej študenti mohli študovať priamo v praxi.